CELEX: 31989R3772
Language: el
Date: 1989-12-14 00:00:00
Title: Κανονισμός (ΕΟΚ) αριθ. 3772/89 της Επιτροπής της 14ης Δεκεμβρίου 1989 για την τροποποίηση του κανονισμού (ΕΟΚ) αριθ. 3295/89 που καθορίζει τη συμπληρωματική εισφορά συνυπευθυνότητας καθώς και το ποσό αποδόσεως στον τομέα των σιτηρών για την περίοδο 1989/90

Avis juridique important

|

31989R3772

Κανονισμός (ΕΟΚ) αριθ. 3772/89 της Επιτροπής της 14ης Δεκεμβρίου 1989 για την τροποποίηση του κανονισμού (ΕΟΚ) αριθ. 3295/89 που καθορίζει τη συμπληρωματική εισφορά συνυπευθυνότητας καθώς και το ποσό αποδόσεως στον τομέα των σιτηρών για την περίοδο 1989/90  

Επίσημη Εφημερίδα αριθ. L 365 της 15/12/1989 σ. 0047 - 0047

***** ΚΑΝΟΝΙΣΜΟΣ (ΕΟΚ) αριθ. 3772/89 ΤΗΣ ΕΠΙΤΡΟΠΗΣ  της 14ης Δεκεμβρίου 1989  για την τροποποίηση του κανονισμού (ΕΟΚ) αριθ. 3295/89 που καθορίζει τη συμπληρωματική εισφορά συνυπευθυνότητας καθώς και το ποσό αποδόσεως στον τομέα των σιτηρών για την περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3707/89 (2), και ιδίως το άρθρο 4 παράγραφος 5 και το άρθρο 4γ παράγραφοι 2 και 5,  τον κανονισμό (ΕΟΚ) αριθ. 729/89 του Συμβουλίου της 20ής Μαρτίου 1989 περί γενικών κανόνων του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών (3), και ιδίως το άρθρο 2 παράγραφος 4,  Εκτιμώντας:  ότι για την παρίοδο 1989/90, μπορεί να αποφασιστεί, σε περίπτωση υπερβάσεως της μέγιστης εγγυημένης ποσότητας, να μην εισπράττεται η συμπληρωματική εισφορά συνυπευθυνότητας και να αποδίδεται στο σύνολό του το ποσό της εν λόγω εισφοράς που εισπράχθηκε προσωρινά·  ότι η παραγωγή που καθορίστηκε για την εν λόγω περίοδο οδηγεί στον καθορισμό της συμπληρωματικής εισφοράς συνυπευθυνότητας από 0,54 Ecu ανά τόνο· ότι το ποσό αυτό μπορεί να θεωρηθεί ως ελάχιστο· ότι πρέπει να τροποποιηθεί ο κανονισμός (ΕΟΚ) αριθ. 3295/89 της Επιτροπής της 31ης Οκτωβρίου 1989 που καθορίζει τη συμπληρωματική εισφορά συνυπευθυνότητας καθώς και το ποσό αποδόσεως στον τομέα των σιτηρών για την περίοδο 1989/90 (4) προκειμένου να προβλεφθεί ότι δεν εισπράττεται η εισφορά αυτή και η συμπληρωματική εισφορά συνυπευθυνότητας που έχει ήδη εισπραχθεί για την περίοδο αυτή αποδίδεται στο σύνολό της·  ότι, σύμφωνα με τον κανονισμό (ΕΟΚ) αριθ. 729/89, το συνολικό ποσό της ενισχύσεως υπέρ των μικρών παραγωγών μειούται συναρτήσει του αποδιδωμένου μέρους της εισφοράς συνυπευθυνότητας · ότι γι'αυτό πρέπει να τροποποιηθεί ο συντελεστής που αναφέρεται στο άρθρο 2 του κανονισμού (ΕΟΚ) αριθ. 3295/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3295/89 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Για την περίοδο 1989/90:  - η συμπληρωματική εισφορά συνυπευθυνότητας που αναφέρεται στο άρθρο 4β του κανονισμού (ΕΟΚ) αριθ. 2727/75 καθορίζεται σε 0,54 Ecu ανά τόνο. Εντούτοις το ποσό αυτό δεν εισπράττεται,  - η συμπληρωματική εισφορά συνυπευθυνότητας που έχει ήδη εισπραχθεί αποδίδεται στους παραγωγούς στο σύνολο της.»  2. Στο άρθρο 2 ο συντελεστής «0,551724» αντικαθίσταται από τον συντελεστή «0,50».  Άρθρο 2  Ο παρών κανονισμός αρχίζει να ισχύει την πέμπτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινότητων.  Εφαρμόζεται από την 1η Νοεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 363 της 13. 12. 1989, σ. 1.  (3) ΕΕ αριθ. L 80 της 23. 3. 1989, σ. 5.  (4) ΕΕ αριθ. L 320 της 1. 11. 1989, σ. 43.